Publication: Magyar Közlöny
Issue: MK-1998-88 (Year: 1998, Number: 88)
Era: 1990-2004
Section: Korm. rendelet és a 125/1997. (VII. 23.) Korm. rendelet.
Paragraph Index: 323

c) a föld védelme körében a talajvédelem tekintetében ca) irányítja — a külön jogszabályban meghatározott termőföldvédelem kivételével — a földterületek általános talajvédelmi követelményrendszerének meghatározását, cb) meghatározza a termőföldnek nem minősülő földterületek talajvédelmi követelményeit, és gondoskodik azok betartásáról, cc) közreműködik — külön jogszabályban meghatározott módon — a termőföld védelmében, cd) meghatározza — a földművelésügyi és vidékfejlesztési miniszterrel közösen — az Országos Talajvédelmi Stratégiát, és gondoskodik az abban meghatározott feladatok teljesítéséről, ce) közreműködik az Országos Talajvédelmi Információs és Monitoring Rendszer működtetésében, a talajok minőségi állapotváltozásának értékelésében;

Source: https://magyarkozlony.hu/hivatalos-lapok/7a8df8d163b3dbaadf3c71c76c1b4fee3be2639a/dokumentumok/f761b5a6f4dc915161eaca0afe1646e57adc384a/letoltes